ŠVIS

ŠVIS – švietimo valdymo informacinė sistema (angl. EMIS – Education Information Management System). Tai informacinė sistema, kurios sukurta sistemingai organizuoti (kaupti, analizuoti, sisteminti) su švietimo vystymu susijusius duomenis (Wako, 2003).

Pagrindinės teorinės nuostatos 
ŠVIS visų pirma yra informacinė sistema, todėl jai svarbūs tokie komponentai:
 duomenų bazė(s);
 techninė ir programinė įranga;
 procedūros (nuostatai);
 žmonės.
Ne mažiau svarbus bruožas yra tai, kad ŠVIS turi būti institucinė.

Lietuvos ŠVIS 
Lietuvos švietimo valdymo informacinės sistemos svetainės paskirtis teikti oficialią informaciją apie švietimo būklę (nacionaliniai rodikliai, mokyklų ir rajonų informacinės kortelės, kita statistinė informacija apie bendrojo lavinimo valstybines ir savivaldybių mokyklas). Svetainė sukurta vykdant Švietimo ir mokslo ministerijos Mokyklų tobulinimo programą (LR ŠVIS).

ŠVIS tikslas 
Informacinės sistemos steigimo tikslai:
 užtikrinti visiems švietimo valdymo ir stebėsenos subjektams prieigą jiems tinkamu laiku prie stebėsenai reikalingų patikimų švietimo rodiklių, duomenų, informacijos;
 teikti visuomenei oficialią švietimo būklės informaciją;
 mažinti teikiamų duomenų dubliavimą.
Informacinės sistemos objektas yra švietimo rodikliai ir kita informacija, reikalinga švietimo būklei stebėti ir sprendimams priimti.

ŠVIS informacinė struktūra 
ŠVIS informacinę struktūrą sudaro duomenų bazės ir jose kaupiami duomenys, duomenų mainai tarp Informacinės sistemos ir kitų informacinių sistemų, valstybės registrų bei kitų informacijos šaltinių, duomenų apdorojimo procesų rezultatai.

ŠVIS duomenų bazės:
 Teisės aktų, reglamentuojančių švietimo rodiklius ir kitą informaciją, reikalingą švietimo būklei stebėti ir sprendimams priimti, bazė. Teisės aktų bazėje kaupiami duomenys: 1.1. nuorodos į teisės aktus oficialiose teisės aktų duomenų bazėse arba dokumentų kopijos, jei dokumentai nepaskelbti; 1.2. ryšius tarp dokumentų nusakanti informacija; 1.3. ryšius tarp dokumentų ir rodiklių nusakanti informacija.
 Rodiklių bei kitos informacijos, reikalingos švietimo būklei stebėti ir sprendimams priimti, aprašymų bazė, kurioje kaupiami šie duomenys: 2.1. rodiklio pavadinimas; 2.2. nuoroda į Informacinės sistemos teisės aktų bazę, kurioje nustatytas rodiklis; 2.3. rodiklio aprašymas; 2.4. rodiklio skaičiavimo algoritmas; 2.5. reikalingi duomenys rodikliui skaičiuoti ir nuorodos į Informacinės sistemos statistinių duomenų bazę; 2.6. rodiklio pateikimo periodiškumas, pateikimo formos, būdai ir pjūviai.
 Statistinių duomenų bazė, kurioje kaupiami duomenys: 3.1. statistinio duomens pavadinimas; 3.2. statistinio duomens reikšmės data; 3.3. statistinio duomens reikšmės lygmuo; 3.4. statistinio duomens ryšys su klasifikatorių duomenų bazės klasifikatoriumi; 3.5. statistinio duomens skaitinė reikšmė.
 Aprašomųjų duomenų bazė, kurioje kaupiami duomenys: 4.1. aprašomojo duomens pavadinimas; 4.2. aprašomojo duomens reikšmės data; 4.3. aprašomojo duomens lygmuo; 4.4. aprašomosios informacijos santrauka; 4.5. aprašomojo duomens ryšys su rodiklių duomenų baze; 4.6. aprašomoji informacija.
 Registruotų sistemos vartotojų duomenų bazė, kurioje kaupiami duomenys apie sistemos vartotojus bei jų galimas veiklas Informacinėje sistemoje.
 Klasifikatorių duomenų bazė, kurioje kaupiama duomenys apie klasifikatorius, naudojamus statistinių duomenų bazėje.

Susiję straipsniai 
 Informacinė sistema
 Duomenų apdorojimo sistema
 Informacijos apdorojimo sistema
 Informacijos vadyba
 Švietimo sistema
 Lietuvos Respublikos švietimo ir mokslo ministerija

Informacijos šaltiniai

Nuorodos 
 Švietimo priežiūra
 Lietuvos ŠVIS

Švietimo politika